Ubugari bw’imyumbati ntibugaragaramo intungamubiri zihagije. Aya makuru avuga ko ubusanzwe imyumbati ubwayo igira intungamubiri zitandukanye, ariko kugira ngo igere ku rwego rwo gukora ubugari, bisaba ko ibanza gutonorwa ikinikwa ikanumishwa ku zuba. Ibi bituma nta gishya umubiri ushobora gukura mu bugari bitewe n’inzira zose bucamo kugira ngo bube bwagerwa ku rwego rwo kuribwa. Nk’uko aya makuru akomeza abivuga, ngo mu gihe urebye, nko ku byubaka umubiri (proteins) usanga ubugari bubonekamo bike cyane ku buryo ntacyo byapfa kungura umubiri. Ibitera imbaraga nabyo ni ikindi gikenerwa mu mubiri, ariko usanga nabyo ari bike cyane mu bugari.